title: 2006/664/ES: Rozhodnutie Rady z 19. júna 2006 , ktorým sa upravuje príloha VIII k Aktu o pristúpení Bulharska a Rumunska

text:
               9.10.2006

               SK

               Úradný vestník Európskej únie

               L 277/4

         ROZHODNUTIE RADY
   z 19. júna 2006,
   ktorým sa upravuje príloha VIII k Aktu o pristúpení Bulharska a Rumunska
   (2006/664/ES)
   RADA EURÓPSKEJ ÚNIE,
   so zreteľom na Zmluvu o pristúpení Bulharska a Rumunska, podpísanú v Luxemburgu 25. apríla 2005, a najmä na jej článok 4 ods. 3,
   so zreteľom na Akt o pristúpení Bulharska a Rumunska, a najmä na jeho článok 34 ods. 4,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (2) zavádza zmeny k acquis, na ktorom boli založené prístupové rokovania.

               (2)

               Preto je potrebné upraviť Akt o pristúpení Bulharska a Rumunska tak, aby bol v súlade s nariadením (ES) č. 1698/2005.

               (3)

               Základný charakter a princípy, ktoré vzišli z prístupových rokovaní, by pri potrebných úpravách Aktu o pristúpení Bulharska a Rumunska mali zostať zachované a mali by sa uplatňovať na nové ustanovenia. Okrem toho by sa úprava aktu o pristúpení mala obmedziť iba na to najnutnejšie.

               (4)

               Nariadenie (ES) č. 1698/2005 sa vzťahuje aj na opatrenia týkajúce sa polosamozásobiteľských podnikov a skupín výrobcov, ktoré sú ustanovené v prílohe VIII k Aktu o pristúpení Bulharska a Rumunska, v rámci prechodných opatrení pre Bulharsko, Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Rumunsko, Slovinsko a Slovensko. Ustanovenia vymedzené v Akte o pristúpení Bulharska a Rumunska týkajúce sa tejto oblasti by sa preto mali vypustiť.

               (5)

               Vzhľadom na to, že na ustanovenia o technickej pomoci ustanovené v prílohe VIII k Aktu o pristúpení Bulharska a Rumunska sa vzťahuje nariadenie (ES) č. 1698/2005, je potrebné ich vypustiť z prílohy VIII.

               (6)

               Nariadenie (ES) č. 1698/2005 ustanovuje, že každý program rozvoja vidieka musí obsahovať povinnú os Leader, ktorá musí predstavovať minimálny percentuálny podiel príspevku pre program z fondu EPFRV. Okrem toho sa v článku 59 tohto nariadenia zavádza opatrenie na podporu budovania kapacít, ktoré sa nezhoduje s opatreniami dohodnutými v rámci rokovaní s Bulharskom a Rumunskom. Z tohto dôvodu je potrebné zosúladiť ustanovenia o iniciatíve Leader vymedzené v prílohe VIII k Aktu o pristúpení Bulharska a Rumunska s novými ustanoveniami uvedenými v nariadení (ES) č. 1698/2005.

               (7)

               V nariadení (ES) č. 1698/2005 sa ustanovuje podpora využívania poradenských služieb. Medzi Aktom o pristúpení Bulharska a Rumunska a uvedeným nariadením sú však rozdiely týkajúce sa rozsahu pôsobnosti tohto opatrenia. S cieľom predísť najmä dvojitému financovaniu počas prvých troch rokov programu Bulharsko a Rumunsko by mali dostať možnosť výberu, či budú uplatňovať opatrenia stanovené v prílohe VIII k aktu o pristúpení, alebo opatrenia ustanovené v nariadení (ES) č. 1698/2005.

               (8)

               Okrem toho sa po dosiahnutí politickej dohody o nariadení (ES) č. 1698/2005 Rada i Komisia v spoločnom vyhlásení týkajúcom sa Bulharska a Rumunska zhodli na predĺžení uplatňovania opatrenia o poradenských službách, ktoré je uvedené v prílohe VIII k Aktu o pristúpení Bulharska a Rumunska, do roku 2013, pokiaľ ide o poskytovanie poradenských služieb poľnohospodárom, ktorí sú príjemcami pomoci pre polosamozásobiteľské podniky. Akt o pristúpení je potrebné upraviť tak, aby sa v ňom zohľadňovala táto dohoda.

               (9)

               Vzhľadom na to, že nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3) zriadilo jediný fond pre poskytovanie podpory Spoločenstva na rozvoj vidieka, ktorý nahradil dva predošlé zdroje financovania, je potrebné spresniť základ pre výpočet 20 % hornej hranice uvedenej v pododdiele E oddielu I prílohy VIII k Aktu o pristúpení Bulharska a Rumunska, pokiaľ ide o príplatky k priamym platbám.

               (10)

               Podpora Spoločenstva ustanovená v pododdiele E oddielu I prílohy VIII k Aktu o pristúpení Bulharska a Rumunska sa zameriava na spolufinancovanie vnútroštátnych priamych platieb alebo pomoci v súlade s článkom 143c nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (4). Z tohto dôvodu by sa táto podpora nemala pri výpočte vyváženosti cieľov vymedzených v článku 17 nariadenia (ES) č. 1698/2005 zohľadniť.

               (11)

               V nariadení (ES) č. 1698/2005 sa hospodárska životaschopnosť už viac nepovažuje za podmienku oprávnenia opatrenia na poskytnutie investičnej pomoci. S tým súvisiaca výnimka pre Bulharsko a Rumunsko uvedená v prílohe VIII k aktu o pristúpení by sa preto mala vypustiť.

               (12)

               V nariadení (ES) č. 1290/2005 sa stanovujú nové pravidlá financovania nákladov na rozvoj vidieka. Keďže sa v týchto pravidlách sledujú tie isté zásady ako v článkoch 31 a 32 nariadenia Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (5), uvedené v Akte o pristúpení Bulharska a Rumunska, osobitné ustanovenia o financovaní ustanovené v prílohe VIII k aktu o pristúpení už viac nie sú potrebné. Okrem toho je potrebné v uvedenej prílohe upraviť stanovený finančný príspevok Spoločenstva pre agroenvironmentálne opatrenia a opatrenia týkajúce sa blaha zvierat, pretože podľa článku 70 nariadenia (ES) č. 1698/2005 sa podiel spolufinancovania už viac nestanovuje opatrením, ale osou,

         ROZHODLA TAKTO:
   Článok 1
   Príloha VIII k Aktu o pristúpení Bulharska a Rumunska sa mení a dopĺňa takto:

               1.

               Oddiel I sa mení a dopĺňa takto:

                           a)

                           pododdiely A a B sa vypúšťajú;

                           b)

                           pododdiel C sa nahrádza takto:

                                       „C.

                                       Opatrenia typu Leader+
                                       Okrem opatrení ustanovených v článku 63 písm. c) nariadenia (ES) č. 1698/2005 sa môže podpora poskytovať aj týmto opatreniam:

                                                   a)

                                                   tvorbe reprezentatívnych partnerstiev v oblasti miestneho rozvoja;

                                                   b)

                                                   vypracovaniu integrovaných stratégií rozvoja;

                                                   c)

                                                   financovaniu výskumu a príprave žiadostí o podporu.“

                                 ;

                           c)

                           pododdiel D sa nahrádza takto:

                                       „D.

                                       Poradenské služby poľnohospodárskym podnikom a osvetové služby

                                                   1.

                                                   Podpora sa udelí poskytovaniu poradenských služieb poľnohospodárskym podnikom a osvetových služieb.
                                                   V období rokov 2007 – 2009 nesmie byť takáto podpora súčasťou programu rozvoja vidieka, ak je plánované poskytnutie podpory podľa článku 24 nariadenia (ES) č. 1698/2005.

                                                   2.

                                                   V období rokov 2010 – 2013 sa táto pomoc prideľuje iba poskytovaniu služieb pre poľnohospodárov, ktorí sú príjemcami podpory pre polosamozásobiteľské podniky v súlade s článkom 20 písm. d) bodom i) nariadenia (ES) č. 1698/2005.
                                                   Poradenské služby pre poľnohospodárske podniky uvedené v prvom pododseku pokrývajú minimálne:

                                                               a)

                                                               zákonné požiadavky pre riadenie a dobré poľnohospodárske a environmentálne podmienky ustanovené v článkoch 4 a 5 nariadenia (ES) č. 1782/2003 a v prílohách III a IV k tomuto nariadeniu;

                                                               b)

                                                               normy bezpečnosti pri práci založené na právnych predpisoch Spoločenstva.“

                                 ;

                           d)

                           pododdiel E sa mení a dopĺňa takto:

                                       i)

                                       v bode 3 sa prvá veta nahrádza takto:
                                       „Príspevok Spoločenstva na podporu poskytnutú podľa uvedeného pododdielu v Bulharsku alebo v Rumunsku na jednotlivé roky 2007, 2008 a 2009 nepresiahne 20 % jeho príslušných ročných vyhradených prostriedkov pochádzajúcich zo Záručnej sekcie EPUZF, ako je uvedené v článku 34 ods. 2 tohto aktu o pristúpení.“;

                                       ii)

                                       dopĺňa sa nasledujúce písmeno:

                                                   „5.

                                                   Finančný príspevok Spoločenstva na toto opatrenie by sa pri výpočte vyváženosti cieľov vymedzených v článku 17 nariadenia (ES) č. 1698/2005 nemal zohľadňovať.“

                                             ;

                           e)

                           pododdiely F a G sa vypúšťajú.

               2.

               V oddiele II sa bod 1 vypúšťa.

               3.

               Znenie oddielu IV sa nahrádza takto:
               „Odchylne od článku 70 ods. 3 písm. a) nariadenia (ES) č. 1698/2005 môže finančný príspevok Spoločenstva dosahovať výšku 80 % pre osi 1 a 3, ako aj na technickú pomoc.
               Odchylne od článku 70 ods. 3 písm. b) nariadenia (ES) č. 1698/2005 môže finančný príspevok Spoločenstva dosahovať výšku 82 % pre os 2.“

         Článok 2
   Toto rozhodnutie sa vyhotoví v anglickom, českom, dánskom, estónskom, fínskom, francúzskom, gréckom, holandskom, írskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom, bulharskom a rumunskom jazyku, pričom každé z týchto 23 znení je rovnako autentické.
   Článok 3
   Toto rozhodnutie nadobúda účinnosť 1. januára 2007 s výhradou nadobudnutia platnosti Zmluvy o pristúpení Bulharska a Rumunska.

      V Luxemburgu 19. júna 2006

            Za Radu

            predseda

         J. PRÖLL

      (1)  Zatiaľ neuverejnené v úradnom vestníku.

      (2)  Ú. v. EÚ L 277, 21.10.2005, s. 1. Nariadenie zmenené a doplnené nariadením (ES) č. 1463/2006 (pozri stranu 1 tohto úradného vestníka).

      (3)  Ú. v. EÚ L 209, 11.8.2005, s. 1. Nariadenie zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).

      (4)  Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením (ES) č. 953/2006 (Ú. v. EÚ L 175, 29.6.2006, s. 1).

      (5)  Ú. v. ES L 161, 26.6.1999, s. 1. Nariadenie naposledy zmenené a doplnené nariadením (ES) č. 173/2005 (Ú. v. EÚ L 29, 2.2.2005, s. 3).


title: Rozhodnutie Komisie (EÚ) 2017/1214 z 23. júna 2017, ktorým sa stanovujú kritériá udeľovania environmentálnej značky EÚ detergentom na ručné umývanie riadu [oznámené pod číslom C(2017) 4227] (Text s významom pre EHP )

text:
                  12.7.2017

                  SK

                  Úradný vestník Európskej únie

                  L 180/1

            ROZHODNUTIE KOMISIE (EÚ) 2017/1214
      z 23. júna 2017,
      ktorým sa stanovujú kritériá udeľovania environmentálnej značky EÚ detergentom na ručné umývanie riadu

            [oznámené pod číslom C(2017) 4227]

      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
      po porade s Výborom Európskej únie pre environmentálne označovanie,
      keďže:

                  (1)

                  Podľa nariadenia (ES) č. 66/2010 sa environmentálna značka EÚ môže udeliť výrobkom, ktoré majú menší vplyv na životné prostredie počas celého svojho životného cyklu.

                  (2)

                  V nariadení (ES) č. 66/2010 sa stanovuje, že pre každú skupinu výrobkov sa stanovia špecifické kritériá udeľovania environmentálnej značky EÚ.

                  (3)

                  Rozhodnutím Komisie 2011/382/EÚ (2) sa stanovili ekologické kritériá a súvisiace požiadavky na posudzovanie a overovanie detergentov na ručné umývanie riadu, ktoré sú platné do 31. decembra 2016.

                  (4)

                  S cieľom zohľadniť nedávny vývoj na trhu a inovácie posledných rokov je vhodné stanoviť revidovaný súbor ekologických kritérií pre túto skupinu výrobkov.

                  (5)

                  Revidované kritériá, ako aj súvisiace požiadavky na posudzovanie a overovanie by mali byť platné šesť rokov odo dňa oznámenia tohto rozhodnutia, pričom sa zohľadňuje inovačný cyklus tejto skupiny výrobkov. Tieto kritériá sú zamerané na podporu výrobkov, ktoré majú menší vplyv na vodné ekosystémy, obsahujú obmedzené množstvo nebezpečných látok, sú účinné a minimalizujú produkciu odpadu znižovaním množstva obalov.

                  (6)

                  Z dôvodu právnej istoty by sa rozhodnutie 2011/382/EÚ malo zrušiť.

                  (7)

                  Výrobcom, ktorých výrobkom sa udelila environmentálna značka EÚ pre detergenty na ručné umývanie riadu podľa kritérií stanovených v rozhodnutí 2011/382/EÚ, by sa malo poskytnúť prechodné obdobie, aby mali dostatok času na prispôsobenie svojich výrobkov tak, aby spĺňali revidované kritériá a požiadavky.

                  (8)

                  Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,

            PRIJALA TOTO ROZHODNUTIE:
      Článok 1
      Do skupiny výrobkov „detergenty na ručné umývanie riadu“ patria všetky detergenty, ktoré patria do rozsahu pôsobnosti nariadenia Európskeho parlamentu a Rady (ES) č. 648/2004 (3) o detergentoch a ktoré sú predávané a určené na používanie pri ručnom umývaní predmetov ako skleného a porcelánového riadu, kuchynského náčinia vrátane príborov, hrncov, panvíc a ohňovzdornej keramiky či skla.
      Do skupiny výrobkov patria výrobky na súkromné aj profesionálne použitie. Tieto výrobky pozostávajú zo zmesi chemických látok a nesmú obsahovať mikroorganizmy, ktoré výrobca pridal zámerne.
      Článok 2
      Na účely tohto rozhodnutia sa uplatňuje toto vymedzenie pojmov:

                  1.

                  „Vstupné látky“ sú zámerne pridané látky, vedľajšie výrobky a nečistoty zo surovín v zložení finálneho výrobku (vrátane fólie rozpustnej vo vode, ak je použitá).

                  2.

                  „Primárny obal“ je:

                              a)

                              v prípade jednotlivých dávok v obale, ktorý sa má pred použitím odstrániť, obal jednotlivej dávky a obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii;

                              b)

                              v prípade všetkých ostatných typov výrobkov obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii.

                  3.

                  „Mikroplast“ sú častice nerozpustného makromolekulového plastu menšie ako 5 mm, ktoré boli získané niektorým z týchto procesov:

                              a)

                              procesom polymerizácie, ako napríklad polyadíciou alebo polykondenzáciou, alebo iným podobným procesom s použitím monomérov alebo iných východiskových látok;

                              b)

                              chemickou úpravou prírodných alebo syntetických makromolekúl;

                              c)

                              mikrobiálnou fermentáciou.

                  4.

                  „Nanomateriál“ je prírodný, vedľajší alebo priemyselne vyrábaný materiál obsahujúci častice v neviazanom stave alebo ako agregát či aglomerát, v prípade ktorého sa najmenej 50 % častíc v zložení materiálu podľa veľkosti a počtu častíc nachádza vo veľkostnom rozsahu od 1 nm do 100 nm (4).

            Článok 3
      Environmentálna značka EÚ podľa nariadenia (ES) č. 66/2010 sa môže udeliť len detergentom na ručné umývanie riadu, ktoré patria do skupiny výrobkov „detergenty na ručné umývanie riadu“ podľa vymedzenia v článku 1 tohto rozhodnutia a spĺňajú kritériá, ako aj súvisiace požiadavky na posudzovanie a overovanie stanovené v prílohe.
      Článok 4
      Kritériá pre skupinu výrobkov „detergenty na ručné umývanie riadu“ a súvisiace požiadavky na posudzovanie a overovanie platia šesť rokov odo dňa oznámenia tohto rozhodnutia.
      Článok 5
      Na administratívne účely sa skupine výrobkov „detergenty na ručné umývanie riadu“ prideľuje číselný kód „019“.
      Článok 6
      Rozhodnutie 2011/382/EÚ sa zrušuje.
      Článok 7
      1.   Odchylne od článku 6 sa žiadosti o udelenie environmentálnej značky EÚ výrobkom patriacim do skupiny výrobkov „detergenty na ručné umývanie riadu“ predložené pred dátumom oznámenia tohto rozhodnutia posudzujú v súlade s podmienkami stanovenými v rozhodnutí 2011/382/EÚ.
      2.   Žiadosti o udelenie environmentálnej značky EÚ výrobkom patriacim do skupiny výrobkov „detergenty na ručné umývanie riadu“ predložené v priebehu dvoch mesiacov odo dňa oznámenia tohto rozhodnutia sa môžu zakladať buď na kritériách stanovených v rozhodnutí 2011/382/EÚ, alebo na kritériách stanovených v tomto rozhodnutí. Takéto žiadosti sa hodnotia v súlade s kritériami, z ktorých vychádzajú.
      3.   Licencie na environmentálnu značku EÚ udelené v súlade s kritériami stanovenými v rozhodnutí 2011/382/EÚ sa môžu používať 12 mesiacov odo dňa oznámenia tohto rozhodnutia.
      Článok 8
      Toto rozhodnutie je určené členským štátom.

         V Bruseli 23. júna 2017

               Za Komisiu

            Karmenu VELLA

               člen Komisie

         (1)  Nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (Ú. v. EÚ L 27, 30.1.2010, s. 1).

         (2)  Rozhodnutie Komisie 2011/382/EÚ z 24. júna 2011, ktorým sa ustanovujú ekologické kritériá na udelenie environmentálnej značky EÚ detergentom na ručné umývanie riadu (Ú. v. EÚ L 169, 29.6.2011, s. 40).

         (3)  Nariadenie Európskeho parlamentu a Rady (ES) č. 648/2004 z 31. marca 2004 o detergentoch (Ú. v. EÚ L 104, 8.4.2004, s. 1).

         (4)  Odporúčanie Komisie 2011/696/EÚ z 18. októbra 2011 o vymedzení pojmu nanomateriál (Ú. v. EÚ L 275, 20.10.2011, s. 38).

         PRÍLOHA

            RÁMEC

            KRITÉRIÁ UDEĽOVANIA ENVIRONMENTÁLNEJ ZNAČKY EÚ

            Kritériá udeľovania environmentálnej značky EÚ detergentom na ručné umývanie riadu

         KRITÉRIÁ

                     1.

                     Toxicita pre vodné organizmy

                     2.

                     Biologická odbúrateľnosť

                     3.

                     Udržateľné získavanie zdrojov palmového oleja, oleja z palmových jadier a ich derivátov

                     4.

                     Látky, ktorých použitie je vylúčené a obmedzené

                     5.

                     Obal

                     6.

                     Funkčná spôsobilosť

                     7.

                     Informácie pre používateľa

                     8.

                     Informácie uvedené na environmentálnej značke EÚ

               POSUDZOVANIE A OVEROVANIE
         a)   Požiadavky

         Osobitné požiadavky na posudzovanie a overovanie sa uvádzajú v rámci každého kritéria.
         Ak sa od žiadateľa vyžaduje, aby príslušným orgánom predložil vyhlásenia, dokumentáciu, analýzy, protokoly o skúškach alebo iný dôkaz potvrdzujúci splnenie kritérií, tieto dokumenty môžu podľa potreby pochádzať od žiadateľa a/alebo jeho dodávateľa(-ov).
         Príslušné orgány prednostne uznajú osvedčenia, ktoré vydávajú orgány akreditované podľa príslušnej harmonizovanej normy pre skúšobné a kalibračné laboratóriá, a overenia, ktoré vykonali orgány akreditované v súlade s príslušnou harmonizovanou normou pre orgány vykonávajúce certifikáciu výrobkov, procesov a služieb. Akreditácia sa musí vykonať v súlade s ustanoveniami nariadenia Európskeho parlamentu a Rady (ES) č. 765/2008 (1).
         V prípade potreby sa môžu použiť iné metódy skúšania než metódy uvedené pre každé kritérium, ak príslušný orgán posudzujúci žiadosť uzná ich rovnocennosť.
         V prípade potreby si môžu príslušné orgány vyžiadať podpornú dokumentáciu a môžu vykonať nezávislé overenie alebo návštevu na mieste.
         Podmienkou je, aby výrobok spĺňal všetky príslušné právne požiadavky krajiny alebo krajín, kde sa plánuje jeho uvedenie na trh. Žiadateľ poskytne vyhlásenie o zhode výrobku s touto požiadavkou.
         Databáza zložiek detergentov (zoznam DID), ktorá je k dispozícii na webovom sídle environmentálnej značky EÚ, obsahuje najčastejšie používané vstupné látky v zloženiach detergentov a kozmetických výrobkov. Používa sa na odvodenie údajov na výpočty kritického objemu zriedenia (CDV) a na posúdenie biologickej odbúrateľnosti vstupných látok. V prípade látok, ktoré sa nenachádzajú na zozname DID, sa poskytuje usmernenie, ako sa majú príslušné údaje vypočítať alebo extrapolovať.
         Príslušnému orgánu sa musí poskytnúť zoznam všetkých vstupných látok, v ktorom sa uvedie ich obchodný názov (ak existuje), chemický názov, číslo CAS, číslo DID, vstupné množstvo, funkcia a forma, v akej sú prítomné v zložení finálneho výrobku (vrátane fólie rozpustnej vo vode, ak je použitá).
         Konzervačné látky, vonné látky a farbivá sa musia uvádzať bez ohľadu na ich koncentráciu. Ostatné vstupné látky sa uvádzajú, ak ich koncentrácia dosiahne alebo prekročí 0,010 hmotnostné %.
         Všetky vstupné látky, ktoré sa vyskytujú vo forme nanomateriálov, musia byť v zozname zrozumiteľne označené slovom „nano“ uvedeným v zátvorkách.
         Za každú vstupnú látku uvedenú v zozname sa musí predložiť karta bezpečnostných údajov (KBÚ) v súlade s nariadením Európskeho parlamentu a Rady (ES) č. 1907/2006 (2). V prípade, že KBÚ nie je k dispozícii samostatne za látku, ktorá je súčasťou určitej zmesi, žiadateľ predloží KBÚ príslušnej zmesi.
         b)   Prahové hodnoty meraní

         Všetky vstupné látky musia spĺňať ekologické kritéria tak, ako sa uvádza v tabuľke 1.

            Tabuľka 1

            Prahové hodnoty vstupných látok detergentov na ručné umývanie riadu podľa jednotlivých kritérií (hmotnostné %)

                     Názov kritéria

                     Povrchovo aktívne látky

                     Konzervačné látky

                     Farbivá

                     Vonné látky

                     Iné (napr. enzýmy)

                     Toxicita pre vodné organizmy

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Biologická odbúrateľnosť

                     Povrchovo aktívne látky

                     ≥ 0,010

                     N/A

                     N/A

                     N/A

                     N/A

                     Organické látky

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Udržateľné získavanie zdrojov palmového oleja

                     ≥ 0,010

                     N/A

                     N/A

                     N/A

                     ≥ 0,010

                     Látky, ktorých použitie je vylúčené alebo obmedzené

                     Špecifikované látky, ktorých použitie je vylúčené alebo obmedzené

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Nebezpečné látky

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Vonné látky

                     N/A

                     N/A

                     N/A

                     bez limitu (*1)

                     N/A

                     Konzervačné látky

                     N/A

                     bez limitu (*1)

                     N/A

                     N/A

                     N/A

                     Farbivá

                     N/A

                     N/A

                     bez limitu (*1)

                     N/A

                     N/A

                     Enzýmy

                     N/A

                     N/A

                     N/A

                     N/A

                     bez limitu (*1)

               REFERENČNÁ DÁVKA
         Nasledujúca dávka sa má brať ako referenčná dávka pre výpočty slúžiace na zdokumentovanie zhody s kritériami udeľovania environmentálnej značky EÚ a skúšanie čistiacej schopnosti.
         Najvyššia dávka odporúčaná výrobcom na prípravu 1 litra vody na umývanie normálne znečisteného riadu (uvádza sa v g/l vody na umývanie alebo ml/l vody na umývanie).

            Posudzovanie a overovanie: Žiadateľ poskytne etiketu výrobku alebo hárok s pokynmi pre používateľa, ktorý obsahuje aj pokyny na dávkovanie.

            Kritérium 1 – Toxicita pre vodné organizmy

         Kritický objem zriedenia (CDVchron.) výrobku nesmie presahovať tieto hraničné hodnoty referenčnej dávky.

                     Typ výrobku

                     Hraničná hodnota CDV
                     (l/l vody na umývanie)

                     Detergenty na ručné umývanie riadu

                     2 500

            Posudzovanie a overovanie: Žiadateľ poskytne výpočet CDVchron. výrobku. Tabuľka na výpočet hodnoty CDVchron. je k dispozícii na webovom sídle environmentálnej značky EÚ.
         CDVchron. sa vypočíta pri všetkých vstupných látkach (i) vo výrobku pomocou tejto rovnice:

         kde:

                     dávka(i)

                     :

                     hmotnosť g) látky (i) v referenčnej dávke;

                     DF(i)

                     :

                     faktor odbúrateľnosti látky (i);

                     TFchron.(i)

                     :

                     faktor chronickej toxicity látky (i).

               Hodnoty DF(i) a TFchron.(i) sa uvedú podľa najaktuálnejšej verzie časti A zoznamu DID. Ak sa niektorá vstupná látka nenachádza v časti A, žiadateľ odhadne príslušné hodnoty podľa prístupu opísaného v časti B daného zoznamu, pričom priloží súvisiacu dokumentáciu.

            Kritérium 2 – Biologická odbúrateľnosť

         a)   Biologická odbúrateľnosť povrchovo aktívnych látok

         Všetky povrchovo aktívne látky musia byť ľahko odbúrateľné (aeróbne).
         Všetky povrchovo aktívne látky klasifikované ako nebezpečné pre vodné prostredie – akútna kategória 1 (H400) alebo chronická kategória 3 (H412) – musia byť podľa nariadenia Európskeho parlamentu a Rady (ES) č. 1272/2008 (3) navyše aj anaeróbne biologicky odbúrateľné.
         b)   Biologická odbúrateľnosť organických zlúčenín

         Obsah organických látok vo výrobku, ktoré sú aeróbne biologicky neodbúrateľné (nie sú ľahko biologicky odbúrateľné, aNBO) alebo ktoré sú anaeróbne biologicky neodbúrateľné (anNBO), nesmie presiahnuť tieto hraničné hodnoty pre referenčnú dávku:

                     Typ výrobku

                     aNBO
                     (g/l vody na umývanie)

                     anNBO
                     (g/l vody na umývanie)

                     Detergenty na ručné umývanie riadu

                     0,03

                     0,08

            Posudzovanie a overovanie: Žiadateľ poskytne dokumentáciu týkajúcu sa odbúrateľnosti povrchovo aktívnych látok, ako aj výpočet aNBO a anNBO pre daný výrobok. Tabuľka na výpočet hodnôt aNBO a anNBO je k dispozícii na webovom sídle environmentálnej značky EÚ.
         Ako referencia pre informácie o odbúrateľnosti povrchovo aktívnych látok a hodnoty aNBO a anNBO pre organické zlúčeniny sa použije najaktuálnejší zoznam DID.
         V prípade vstupných látok, ktoré nie sú uvedené v časti A zoznamu DID, sa predložia zodpovedajúce informácie z literatúry alebo iných zdrojov, prípadne výsledky zodpovedajúcich skúšok, ktoré preukazujú, že dané látky sú aeróbne a anaeróbne biologicky odbúrateľné, ako sa uvádza v časti B príslušného zoznamu.
         Ak nie je k dispozícii dokumentácia s informáciami o odbúrateľnosti opísaná v predchádzajúcej časti textu, môže sa v prípade vstupnej látky inej než povrchovo aktívnej látky udeliť výnimka z uplatňovania požiadavky na anaeróbnu odbúrateľnosť, ak je splnená jedna z týchto troch možností:

                     1.

                     látka je ľahko odbúrateľná a má nízku adsorpciu (A < 25 %);

                     2.

                     látka je ľahko odbúrateľná a má vysokú desorpciu (D > 75 %);

                     3.

                     látka je ľahko odbúrateľná a nebioakumulatívna (4).

               Skúšky na adsorpciu/desorpciu sa musia vykonať v súlade s usmernením OECD č. 106.

            Kritérium 3 – Udržateľné získavanie zdrojov palmového oleja, oleja z palmových jadier a ich derivátov

         Vstupné látky použité vo výrobkoch, ktoré sú odvodené z palmového oleja alebo oleja z palmových jadier, musia pochádzať z plantáží, ktoré spĺňajú požiadavky systému certifikácie pre udržateľnú výrobu, ktorý sa zakladá na organizáciách s mnohými zúčastnenými stranami a širokou členskou základňou vrátane mimovládnych organizácií, priemyslu a štátnej správy a ktorý sa zaoberá environmentálnymi vplyvmi na pôdu, biologickú diverzitu, zásoby organického uhlíka a ochranu prírodných zdrojov.

            Posudzovanie a overovanie: Žiadateľ predloží dôkaz vo forme certifikátov tretích strán a spracovateľského reťazca o tom, že palmový olej a olej z palmových jadier použitý pri výrobe vstupných látok pochádza z plantáží s udržateľným hospodárením.
         Uznajú sa certifikáty ako systém „Roundtable on Sustainable Palm Oil“ (RSPO, okrúhly stôl pre udržateľný palmový olej, ktorým sa zaručuje totožnosť, segregácia alebo materiálová bilancia) alebo akýkoľvek rovnocenný alebo prísnejší systém udržateľnej výroby.
         Pri chemických derivátoch palmového oleja a pri oleji z palmových jadier stačia na preukázanie udržateľnosti systémy „book and claim“, ako napríklad certifikáty GreenPalm alebo rovnocenné systémy, a to predložením ročných oznámení o pokroku (ACOP, Annual Communications of Progress), v ktorých sú uvedené deklarované počty certifikátov GreenPalm získaných a odpredaných v priebehu posledného ročného obchodného obdobia.

            Kritérium 4 – Látky, ktorých použitie je vylúčené alebo obmedzené

         a)   Špecifikované látky, ktorých použitie je vylúčené alebo obmedzené

         i)   Vylúčené látky

         V zložení výrobku sa nesmú nachádzať tieto látky bez ohľadu na koncentráciu:

                     —

                     alkylfenoletoxyláty (APEOs) a iné alkylfenolové deriváty,

                     —

                     atranol,

                     —

                     chlóratranol,

                     —

                     kyselina dietyléntriamínpentaoctová (DTPA),

                     —

                     kyselina etyléndiamíntetraoctová (EDTA) a jej soli,

                     —

                     formaldehyd a jeho zlúčeniny, ktoré ho uvoľňujú (napr. 2-bromo-2-nitropropán-1,3-diol, 5-bromo-5-nitro-1,3-dioxán, hydroxymetylglycinan sodný, diazolidinyl urea), s výnimkou nečistôt formaldehydu v povrchovo aktívnych látkach, ktoré vychádzajú z polyalkoxy chemických látok, s koncentráciou do 0,010 hmotnostného % vo vstupnej látke,

                     —

                     (len v prípade výrobkov určených na profesionálne použitie) vonné látky,

                     —

                     glutáraldehyd,

                     —

                     4-(4-hydroxy-4-metylpentyl)cyklohex-3-énkarbaldehyd (HICC),

                     —

                     mikroplasty,

                     —

                     nanostriebro,

                     —

                     nitrované pižmá a polycyklické pižmá,

                     —

                     fosforečnany,

                     —

                     perfluórované alkyláty,

                     —

                     kvartérne amónne soli, ktoré nie sú ľahko biologicky odbúrateľné,

                     —

                     reaktívne zlúčeniny chlóru,

                     —

                     rodamín B,

                     —

                     triklozán,

                     —

                     3-jódprop-2-inyl-butylkarbamát.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že uvedené látky sa nenachádzajú v zložení výrobku bez ohľadu na koncentráciu.
         ii)   Obmedzené látky

         Nasledujúce látky sa nesmú nachádzať v zložení výrobku v koncentráciách vyšších, než je uvedené:

                     —

                     2-metyl-2H-izotiazol-3-ón: 0,0050 hmotnostného % [pokiaľ je hodnota 2-metyl-2H-izotiazol-3-ónu povolená v prílohe V (Zoznam konzervačných látok povolených v kozmetických výrobkoch) k nariadeniu Európskeho parlamentu a Rady (ES) č. 1223/2009 (5) v čase použitia nižšia, potom má prednosť táto nižšia hodnota],

                     —

                     1,2-benzizotiazol-3(2H)-ón: 0,0050 hmotnostného %,

                     —

                     5-chlór-2-metyl-4-izotiazolín-3-ón/2-metyl-4-izotiazolín-3-ón: 0,0015 hmotnostného %.

               Celkový obsah fosforu (P) vypočítaný ako elementárny P musí byť obmedzený na 0,08 g/l vody na umývanie.
         Vonné látky, na ktoré sa vzťahuje požiadavka vyhlásenia stanovená v nariadení (ES) č. 648/2004, nesmú byť prítomné v množstvách ≥ 0,010 hmotnostného % na látku.

            Posudzovanie a overovanie: Žiadateľ poskytne tieto dokumenty:

                     a)

                     ak sú použité izotiazolinóny, podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že obsah použitých izotiazolinónov nepresahuje stanovené hraničné hodnoty;

                     b)

                     podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že celkové množstvo elementárneho P nepresahuje stanovené hraničné hodnoty. Vyhlásenie musí byť podložené výpočtami o celkovom obsahu P vo výrobku;

                     c)

                     podpísané vyhlásenie o zhode, podľa potreby podložené vyhláseniami alebo dokumentáciou od dodávateľov, v ktorom potvrdí, že obsah prítomných vonných látok, na ktoré sa vzťahuje požiadavka vyhlásenia stanovená v nariadení (ES) č. 648/2004, nepresahuje stanovené hraničné hodnoty. Pri výrobkoch na profesionálne použitie sa predloží podpísané vyhlásenie o neprítomnosti vonných látok.

               b)   Nebezpečné látky

         i)   Finálny výrobok

         Finálny výrobok nesmie byť klasifikovaný a označený ako akútne toxický, toxický pre špecifický cieľový orgán, respiračný alebo kožný senzibilizátor, karcinogénny, mutagénny alebo toxický pre reprodukciu alebo nebezpečný pre vodné prostredie podľa vymedzenia v prílohe I k nariadeniu (ES) č. 1272/2008 a v súlade so zoznamom v tabuľke 2.
         ii)   Vstupné látky

         Výrobok nesmie obsahovať vstupné látky v koncentrácii rovnej alebo vyššej ako 0,010 hmotnostného % vo finálnom výrobku, ktoré spĺňajú kritériá na klasifikáciu ako toxické, nebezpečné pre vodné prostredie, respiračné alebo kožné senzibilizátory alebo ako karcinogénne, mutagénne či toxické pre reprodukciu podľa prílohy I k nariadeniu (ES) č. 1272/2008 a v súlade so zoznamom v tabuľke 2.
         V prípade prísnejších podmienok majú prednosť všeobecné alebo špecifické hraničné hodnoty koncentrácie stanovené v súlade s článkom 10 nariadenia (ES) č. 1272/2008.

            Tabuľka 2

            Obmedzené klasifikácie nebezpečnosti a ich kategorizácia

                     Akútna toxicita

                     Kategórie 1 a 2

                     Kategória 3

                     H300 Smrteľný po požití

                     H301 Toxický po požití

                     H310 Smrteľný pri kontakte s pokožkou

                     H311 Toxický pri kontakte s pokožkou

                     H330 Smrteľný pri vdýchnutí

                     H331 Toxický pri vdýchnutí

                     H304 Môže byť smrteľný po požití a vniknutí do dýchacích ciest

                     EUH070 Toxické pri kontakte s očami

                     Toxicita pre špecifický cieľový orgán

                     Kategória 1

                     Kategória 2

                     H370 Spôsobuje poškodenie orgánov

                     H371 Môže spôsobiť poškodenie orgánov

                     H372 Spôsobuje poškodenie orgánov pri dlhšej alebo opakovanej expozícii

                     H373 Môže spôsobiť poškodenie orgánov pri dlhšej alebo opakovanej expozícii

                     Respiračná a kožná senzibilizácia

                     Kategória 1A/1

                     Kategória 1B

                     H317 Môže vyvolať alergickú kožnú reakciu

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     Karcinogénny, mutagénny alebo toxický pre reprodukciu

                     Kategórie 1A a 1B

                     Kategória 2

                     H340 Môže spôsobovať genetické poškodenie

                     H341 Podozrenie, že spôsobuje genetické poškodenie

                     H350 Môže spôsobiť rakovinu

                     H351 Podozrenie, že spôsobuje rakovinu

                     H350i Vdychovanie môže spôsobiť rakovinu

                     H360F Môže poškodiť plodnosť

                     H361f Podozrenie z poškodzovania plodnosti

                     H360D Môže poškodiť plodnosť. Môže poškodiť nenarodené dieťa

                     H361d Podozrenie z poškodzovania nenarodeného dieťaťa

                     H360FD Môže spôsobiť poškodenie plodnosti. Môže spôsobiť poškodenie nenarodeného dieťaťa

                     H361fd Podozrenie z poškodzovania plodnosti. Podozrenie z poškodzovania nenarodeného dieťaťa

                     H360Fd Môže poškodiť plodnosť. Podozrenie z poškodzovania nenarodeného dieťaťa

                     H362 Môže spôsobiť poškodenie u dojčených detí

                     H360Df Môže poškodiť nenarodené dieťa. Podozrenie z poškodzovania plodnosti

                     Nebezpečný pre vodné prostredie

                     Kategórie 1 a 2

                     Kategórie 3 a 4

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     H410 Veľmi toxický pre vodné organizmy, s dlhodobými účinkami

                     H413 Môže mať dlhodobé škodlivé účinky na vodné organizmy

                     H411 Toxický pre vodné organizmy, s dlhodobými účinkami

                     Nebezpečný pre ozónovú vrstvu

                     H420 Nebezpečný pre ozónovú vrstvu

               Toto kritérium sa nevzťahuje na vstupné látky, na ktoré sa vzťahuje článok 2 ods. 7 písm. a) a b) nariadenia (ES) č. 1907/2006, v ktorom sa stanovujú kritériá vyňatia látok v prílohách IV a V k uvedenému nariadeniu z uplatňovania požiadaviek týkajúcich sa registrácie, následného užívateľa a hodnotenia. Na určenie toho, či sa takéto vyňatie uplatňuje, žiadateľ preverí všetky vstupné látky prítomné v koncentrácii vyššej ako 0,010 hm. %.
         Látky a zmesi uvedené v tabuľke 3 sú vyňaté z kritéria 4 písm. b) bodu ii).

            Tabuľka 3

            Látky, na ktoré sa vzťahujú výnimky

                     Látka

                     Výstražné upozornenie

                     Povrchovo aktívne látky

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     Subtilizín

                     H400 Veľmi toxický pre vodné organizmy

                     H411 Toxický pre vodné organizmy, s dlhodobými účinkami

                     Enzýmy (*2)

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     NTA ako nečistota v MGDA a GLDA (*3)

                     H351 Podozrenie, že spôsobuje rakovinu

            Posudzovanie a overovanie: Žiadateľ preukáže splnenie tohto kritéria v prípade finálneho výrobku a všetkých vstupných látok, ktoré sa vo finálnom výrobku vyskytujú v koncentrácii vyššej ako 0,010 hmotnostného %. Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že žiadna z týchto látok – vo forme a fyzickom stave, v akom sa vyskytuje vo výrobku – nespĺňa kritéria klasifikácie podľa jedného alebo viacerých výstražných upozornení uvedených v tabuľke 2.
         Pri látkach uvedených v prílohách IV a V k nariadeniu (ES) č. 1907/2006, na ktoré sa podľa článku 2 ods. 7 písm. a) a b) uvedeného nariadenia nevzťahuje povinnosť registrácie, je na splnenie tohto kritéria postačujúce vyhlásenie žiadateľa určené na tento účel.
         Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí výskyt vstupných látok, ktoré spĺňajú podmienky na udelenie výnimky.
         c)   Látky vzbudzujúce veľmi veľké obavy (SVHC)

         Finálny výrobok nesmie obsahovať žiadne vstupné látky, ktoré boli identifikované v súlade s postupom opísaným v článku 59 ods. 1 nariadenia (EÚ) č. 1907/2006, ktorým sa stanovuje zoznam látok odporúčaných na zahrnutie do zoznamu látok vzbudzujúcich veľmi veľké obavy.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že vo výrobku nie sú prítomné žiadne látky odporúčané na zahrnutie do zoznamu látok vzbudzujúcich veľmi veľké obavy.
         Musí sa uviesť odkaz na zoznam látok vzbudzujúcich veľmi veľké obavy, ktorý je aktuálny k dátumu podania žiadosti.
         d)   Vonné látky

         Akákoľvek vstupná látka pridaná do výrobku ako vonná látka musí byť vyrobená podľa kódexu postupov Medzinárodnej asociácie pre vonné látky (International Fragrance Association – IFRA) (6) a podľa tohto kódexu sa musí s ňou aj zaobchádzať. Výrobca sa musí riadiť odporúčaniami noriem IFRA, ktoré sa týkajú zákazu, obmedzenia používania a špecifických kritérií čistoty látok.
         Vonné látky sa nesmú používať v detergentoch na ručné umývanie riadu určených na profesionálne použitie.

            Posudzovanie a overovanie: Dodávateľ, prípadne výrobca vonnej látky poskytne podpísané vyhlásenie o zhode.
         e)   Konzervačné látky

                     i)

                     Výrobok môže obsahovať len konzervačné látky na jeho konzervovanie, a to v dávke primeranej výhradne na tento účel. Táto podmienka sa nevzťahuje na povrchovo aktívne látky, ktoré takisto môžu mať biocídne vlastnosti.

                     ii)

                     Výrobok môže obsahovať konzervačné látky za predpokladu, že nie sú bioakumulatívne. Konzervačná látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

                     iii)

                     Je zakázané vyhlasovať alebo tvrdiť na obale alebo akýmkoľvek iným spôsobom oznamovať, že výrobok má antimikrobiálny či dezinfekčný účinok.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každej pridanej konzervačnej látky, ako aj informácie o jej hodnotách BCF alebo log Kow. Žiadateľ poskytne aj grafický návrh obalu.
         f)   Farbivá

         Farbivá použité vo výrobku nesmú byť bioakumulatívne.
         Farbivo sa považuje za nebioakumulatívne, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF. V prípade farbív schválených na použitie v potravinách nie je potrebné doložiť dokumentáciu o bioakumulatívnom potenciáli.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného farbiva, ako aj informácie o jeho hodnotách BCF alebo log Kow, prípadne dokumentáciu potvrdzujúcu, že ide o farbivo schválené na použitie v potravinách.
         g)   Enzýmy

         Môžu sa používať iba zapuzdrené enzýmy (v tuhej forme) a tekuté enzýmy/suspenzie.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného enzýmu.
         h)   Žieravé vlastnosti

         Finálny výrobok nesmie byť klasifikovaný ako „žieravá“ (C) zmes s H314: spôsobuje vážne poleptanie kože a poškodenie očí, ako zmes „žieravá/dráždivá pre kožu, kategórie 1A, 1B, 1C“ v súlade s nariadením (ES) č. 1272/2008.

            Posudzovanie a overovanie: Žiadateľ poskytne príslušnému orgánu informácie a presných koncentráciách všetkých vstupných látok použitých vo výrobku buď ako súčasť zloženia, alebo ako súčasť akejkoľvek zmesi obsiahnutej v zložení, ktoré sú klasifikované ako „žieravé“ (C) s H314 v súlade s nariadením (ES) č. 1272/2008, spolu s KBÚ výrobku.

            Kritérium 5 – Obal

         a)   Pomer hmotnosť/úžitok (WUR)

         Pomer hmotnosť/úžitok (WUR) výrobku sa vypočítava len za primárny obal a jeho hodnota nesmie presiahnuť tieto hodnoty určené pre referenčnú dávku.

                     Typ výrobku

                     WUR
                     (g/l vody na umývanie)

                     Detergenty na ručné umývanie riadu

                     0,6

               Táto požiadavka sa nevzťahuje na primárne obaly, ktoré sú viac ako z 80 % vyrobené z recyklovaných materiálov.

            Posudzovanie a overovanie: Žiadateľ poskytne výpočet WUR výrobku. V prípade, že sa výrobok predáva v rôznych obaloch (t. j. v rozdielnych objemoch), výpočet je potrebné predložiť za každú veľkosť obalu, ktorému sa má udeliť environmentálna značka EÚ.
         WUR sa vypočíta takto:

            WUR = Σ ((Wi
             + Ui
            )/(Di * Ri
            ))
         kde:

                     Wi

                     :

                     hmotnosť g) primárneho obalu i);

                     Ui

                     :

                     hmotnosť g) nerecyklovaného obalu od spotrebiteľov v primárnom obale i). Ui = Wi, pokiaľ žiadateľ nedokáže opak;

                     Di

                     :

                     počet referenčných dávok obsiahnutých v primárnom obale i);

                     Ri

                     :

                     index náhradnej náplne. Ri = 1 (obal nemožno opätovne použiť na ten istý účel) alebo Ri = 2 (ak žiadateľ preukáže, že obalový komponent možno opätovne použiť na ten istý účel a predávajú sa k nemu náhradné náplne.).

               Žiadateľ poskytne podpísané vyhlásenie o zhode s informáciou o obsahu recyklovaného materiálu od spotrebiteľov, ako aj príslušnú dokumentáciu. Obal sa považuje za recyklovaný od spotrebiteľov, ak sa suroviny použité na jeho výrobu získali od výrobcov obalov na stupni distribúcie alebo stupni spotrebiteľa.
         b)   Dizajn vhodný na recykláciu

         Plastové obaly musia byť navrhnuté tak, aby umožňovali účinnú recykláciu bez potenciálnych kontaminantov a nekompatibilných materiálov, ktoré sú známe tým, že bránia triedeniu alebo opätovnému spracovaniu, prípadne znižujú kvalitu recyklátu. Etiketa či zmršťovacia fólia (tzv. shrink sleeve), uzáver, prípadne izolačné vrstvy nesmú samostatne ani v kombinácii obsahovať materiály a zložky uvedené v tabuľke 4. Táto požiadavka sa nevzťahuje na pumpovacie mechanizmy (vrátane sprejov).

            Tabuľka 4

            Materiály a zložky vylúčené z obalových prvkov

                     Obalový prvok

                     Vylúčené materiály a zložky (*4)

                     Etiketa alebo zmršťovacia fólia

                                 —

                                 PS etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PVC etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PETG etiketa alebo zmršťovacia fólia v kombinácii s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou > 1 g/cm3 použité spolu s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou < 1 g/cm3 použité spolu s PP alebo HDPE fľašou

                                 —

                                 etikety alebo zmršťovacie fólie, ktoré sú pokovované alebo sú privarené k obalu (technológiou IML – in mould labelling)

                     Uzáver

                                 —

                                 PS uzáver v kombinácii s PET, HDPE alebo PP fľašou

                                 —

                                 PVC uzáver v kombinácii s PET, PP alebo HDPE fľašou

                                 —

                                 PETG uzávery alebo uzavieracie materiály s hustotou < 1 g/cm3 v kombinácii s PET fľašou

                                 —

                                 uzávery z kovu, skla alebo EVA, ktoré sa nedajú jednoducho oddeliť od fľaše

                                 —

                                 uzávery zo silikónu. Silikónové uzávery s hustotou < 1 g/cm3 v kombinácii s PET fľašou a silikónové uzávery s hustotou > 1 g/cm3 v kombinácii s PEHD alebo PP fľašou tvoria výnimku.

                                 —

                                 kovové fólie alebo plomby, ktoré zostávajú na fľaši alebo na jej uzávere po otvorení výrobku

                     Izolačné vrstvy

                     polyamid, funkčné polyolefíny, pokovovanie a ochrana proti účinkom svetla

            Posudzovanie a overovanie: Žiadateľ poskytne podpísané vyhlásenie o zhode, v ktorom špecifikuje zloženie materiálov použitých v obale vrátane nádob, etikiet alebo zmršťovacích fólií, nálepiek, uzáverov a izolačných vrstiev, spolu s fotografiami alebo technickými výkresmi primárneho obalu.

            Kritérium 6 – Funkčná spôsobilosť

         Výrobok musí mať primeranú čistiacu účinnosť pri najnižšej teplote a dávke odporúčanej výrobcom pri príslušnej tvrdosti vody podľa „Rámca na skúšanie účinnosti detergentov na ručné umývanie riadu“, ktorý je k dispozícii na webovom sídle environmentálnej značky EÚ (7).

            Posudzovanie a overovanie: Žiadateľ poskytne dokumentáciu, ktorá potvrdzuje, že výrobok bol skúšaný za podmienok stanovených v uvedenom rámci a že dosiahnuté výsledky preukázali aspoň minimálnu požadovanú čistiacu účinnosť. Žiadateľ takisto predloží dokumentáciu, ktorá potvrdzuje splnenie laboratórnych požiadaviek uvedených v príslušných harmonizovaných normách pre skúšobné a kalibračné laboratóriá, ak je to potrebné.
         Možno použiť rovnocennú skúšku účinnosti, pokiaľ jej rovnocennosť posúdil a uznal príslušný orgán.

            Kritérium 7 – Informácie pre používateľa

         K výrobku musia byť priložené pokyny na správne používanie, aby sa maximalizovala účinnosť výrobku, minimalizovala produkcia odpadu, znižovalo znečistenie vody a šetrili sa zdroje. Pokyny majú byť dobre čitateľné alebo majú obsahovať grafické znázornenia či ikony a majú zahŕňať nasledujúce informácie:
         a)   Pokyny na dávkovanie

         Žiadateľ musí podniknúť vhodné kroky s cieľom pomôcť spotrebiteľovi dodržať odporúčané dávkovanie: poskytne mu pokyny na dávkovanie aj vhodný systém dávkovania (napr. vrchnáky).
         Pokyny na dávkovanie musia obsahovať informácie o odporúčanej dávke pre minimálne dve úrovne znečistenia a v prípade potreby informácie o vplyve tvrdosti vody na dávkovanie.
         V prípade potreby sa poskytnú informácie o najbežnejšej tvrdosti vody v oblasti, kde sa má výrobok uviesť na trh, alebo návod, kde tieto informácie možno nájsť.
         b)   Informácie o zneškodňovaní obalu

         Na primárnom obale sa musia uvádzať informácie o opätovnom použití, recyklácii a správnom zneškodňovaní obalu.
         c)   Environmentálne informácie

         Na primárnom obale musí byť uvedený text, ktorý informuje o dôležitosti použitia správnej dávky a najnižšej odporúčanej teploty s cieľom minimalizovať spotrebu energie a vody a znižovať znečistenie vody.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety výrobku.

            Kritérium 8 – Informácie uvedené na environmentálnej značke EÚ

         Logo musí byť viditeľné a čitateľné. Na výrobku sa musí uvádzať registračné číslo/číslo licencie environmentálnej značky EÚ, ktoré musí byť čitateľné a zreteľne viditeľné.
         Žiadateľ môže na etikete uviesť aj voliteľné textové pole, s týmto textom:

                     —

                     Obmedzený vplyv na vodné prostredie.

                     —

                     Obmedzený obsah nebezpečných látok.

                     —

                     Skúšaný na čistiacu účinnosť.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety výrobku alebo grafickým návrhom obalu, na ktorom je umiestnená environmentálna značka EÚ, spolu s podpísaným vyhlásením o zhode.

            (1)  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

            (*1)  „bez limitu“ znamená: bez ohľadu na koncentráciu všetky zámerne pridané látky, vedľajšie produkty a nečistoty pochádzajúce zo surovín (analytický detekčný limit).

            N/A: neuplatňuje sa.

            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            (4)  Látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

            (5)  Nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (Ú. v. EÚ L 342, 22.12.2009, s. 59).

            (*2)  Vrátane stabilizačných látok a iných pomocných látok v prípravkoch.

            (*3)  V koncentráciách nižších ako 0,2 % v surovine, pokiaľ je celková koncentrácia vo finálnom výrobku nižšia ako 0,10 %.

            (6)  K dispozícii na webovom sídle IFRA: http://www.ifraorg.org.

            (*4)  EVA – etylénvinylacetát, HDPE – polyetylén s vysokou hustotou, PET – polyetyléntereftalát, PETG – polyetyléntereftalát-glykol – modifikovaný, PP – polypropylén, PS – polystyrén, PVC – polyvinylchlorid.

            (7)  K dispozícii na: http://ec.europa.eu/environment/ecolabel/documents/performance_test.pdf.


title: 2005/416/ES: Rozhodnutie Komisie z 19. mája 2005, ktorým sa prijímajú rozhodnutia Spoločenstva o dovoze určitých chemických látok podľa nariadenia Európskeho parlamentu a Rady (ES) č. 304/2003 a ktorým sa menia a dopĺňajú rozhodnutia 2000/657/ES, 2001/852/ES a 2003/508/ES   (Text s významom pre EHP)

text:
               10.6.2005

               SK

               Úradný vestník Európskej únie

               L 147/1

         ROZHODNUTIE KOMISIE
   z 19. mája 2005,
   ktorým sa prijímajú rozhodnutia Spoločenstva o dovoze určitých chemických látok podľa nariadenia Európskeho parlamentu a Rady (ES) č. 304/2003 a ktorým sa menia a dopĺňajú rozhodnutia 2000/657/ES, 2001/852/ES a 2003/508/ES
   (Text s významom pre EHP)
   (2005/416/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 304/2003 z 28. januára 2003 o vývoze a dovoze nebezpečných chemikálií (1), najmä na jeho článok 12 ods. 1,
   po porade s výborom zriadeným článkom 29 smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (2),
   keďže:

               (1)

               Podľa nariadenia (ES) č. 304/2003 má Komisia v mene Spoločenstva rozhodnúť, či povolí alebo nepovolí dovoz chemických látok do Spoločenstva na základe postupu udeľovania predbežného súhlasu po predchádzajúcom ohlásení (Prior Informed Consent procedure, ďalej len PIC postupu).

               (2)

               Program Organizácie Spojených národov pre životné prostredie (United Nations Environment Programme – UNEP) a Organizácia pre výživu a poľnohospodárstvo (Food and Agriculture Organization – FAO) boli poverené, aby zabezpečili sekretárske služby na realizáciu PIC postupu stanoveného Rotterdamským dohovorom o postupe udeľovania predbežného súhlasu po predchádzajúcom ohlásení pre určité nebezpečné chemikálie a prípravky na ochranu rastlín v medzinárodnom obchode, ktorý Spoločenstvo schválilo rozhodnutím Rady 2003/106/ES z 19. decembra 2002 v mene Európskeho spoločenstva o schválení Rotterdamského dohovoru o postupe udeľovania predbežného súhlasu po predchádzajúcom ohlásení pre určité nebezpečné chemikálie a prípravky na ochranu rastlín v medzinárodnom obchode (3).

               (3)

               Od Komisie sa ako od spoločne určeného orgánu vyžaduje, aby v mene Spoločenstva a členských štátov predkladala rozhodnutia o chemických látkach sekretariátu pre udeľovanie predbežného súhlasu po predchádzajúcom schválení.

               (4)

               Je potrebné zmeniť a doplniť predchádzajúce rozhodnutia o dovoze týkajúce sa chemických látok aldrín, chlórdan, chlórdimeform, DDT, dieldrín, dinoseb a jeho solí a esterov, EDB (1,2-dibrómetán), etylénoxid, fluóroacetamid, HCH (zmes izomérov), heptachlór, hexachlórbenzén, lindán, methadimophos pentachlórfenol a jeho solí a esterov, polychlórované bifenyly (PCB), polychlórované terfenyly (PCT) a toxafén, aby sa zohľadnilo rozširovanie Spoločenstva po 1. máji 2004, ako aj regulačný rozvoj v Spoločenstve od prijatia týchto rozhodnutí.

               (5)

               Na chemické látky aldrín, chlórdan, chlórdimeform, DDT, dieldrín, dinoseb a jeho solí a estery, EDB (1,2-dibrómetán), fluóroacetamid, HCH (zmes izomérov), heptachlór, polychlórované bifenyly (PCB) a polychlórované terfenyly (PCT) sa vzťahovali rozhodnutia Spoločenstva o dovoze, ktoré boli prvýkrát uverejnené v PIC obežníku V, ktorý informoval o situácii k 30. júnu 1995.

               (6)

               Chemické látky aldrín, chlórdan, DDT, dieldrín, HCH (zmes izomérov), heptachlór, ktoré boli všetky zahrnuté do PIC postupu ako prípravky na ochranu rastlín a polychlórované bifenyly (PCB), ktoré boli do PIC postupu zahrnuté ako priemyselné chemické látky, boli zakázané alebo prísne obmedzené (až na určité konkrétne výnimky zakázané) nariadením Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (4).

               (7)

               Na chemické látky EDB (1,2-dibrómetán) a dinoseb a jeho soli a estery sa vzťahuje smernica Rady 79/117/EHS z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (5). Okrem toho nebola žiadna chemická látka identifikovaná ani oznámená na základe kontrolného programu Spoločenstva na hodnotenie existujúcich látok podľa smernice Európskeho parlamentu a Rady 98/8/ES zo 16. februára 1998 o uvádzaní biocídnych prípravkov na trh (6). V súlade s nariadením Komisie (ES) č. 2032/2003 zo 4. novembra 2003 o druhej fáze 10-ročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych prípravkov na trh a ktorou sa mení a dopĺňa nariadenie (ES) č. 1896/2000 (7) nie je dovolené takéto používanie týchto chemických látok.

               (8)

               Fluóracetamid patrí do pôsobnosti smernice Rady 91/414/EHS z 15. júla 1991 o uvádzaní prípravkov na ochranu rastlín na trh (8). Podľa rozhodnutia Komisie 2004/129/ES z 30. januára 2004 o nezaradení určitých účinných látok do prílohy I k smernici Rady 91/414/EHS a o zrušení povolení pre prípravky na ochranu rastlín obsahujúce takéto látky (9) sa fluóroacetamid vylúčil z prílohy I k smernici 91/414/EHS a k 31. marcu 2004 sa odňali povolenia pre prípravky na ochranu rastlín obsahujúce takéto látky. Okrem toho bola táto chemická látka identifikovaná, nie však oznámená na základe kontrolného programu Spoločenstva na hodnotenie existujúcich látok podľa smernice 98/8/ES. Členské štáty preto môžu v súlade so svojimi vnútroštátnymi právnymi predpismi povoliť jej používanie v určitých výrobkoch najneskôr do 1. septembra 2006.

               (9)

               Chlórdimeform je v procese PIC zahrnutý ako pesticíd. Nebol však zahrnutý do programu Spoločenstva na hodnotenie súčasných účinných látok v rámci smernice 91/414/EHS. Preto sa vylúčil z prílohy I k tejto smernici. Okrem toho nebola táto chemická látka identifikovaná ani oznámená na základe kontrolného programu Spoločenstva na hodnotenie existujúcich látok podľa smernice 98/8/ES. Nie je preto povolené používať ju ako prípravok na ochranu rastlín ani biocíd.

               (10)

               Z tohto dôvodu by sa mali nahradiť predchádzajúce rozhodnutia o dovoze uverejnené v PIC obežníku V pre chemické látky aldrín, chlórdan, chlórdimeform, DDT, dieldrín, dinoseb a jeho soli a estery, EDB (1,2-dibrómetán), fluóroacetamid, HCH (zmes izomérov), heptachlór a polychlórované bifenyly (PCB).

               (11)

               Na polychlórované terfenyly (PCT) zahrnuté do postupu PIC ako priemyselné chemické látky sa v Spoločenstve vzťahujú prísne obmedzenia podľa smernice Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (10). Predchádzajúce rozhodnutie o dovoze by malo byť nahradené, aby sa zohľadnilo stanovisko vo všetkých 25 členských štátoch.

               (12)

               Chemické látky hexachlórbenzén, pentachlórfenol a jeho soli a estery a toxafén, ktoré sú zahrnuté do postupu PIC ako prípravky na ochranu rastlín, a metadimofos, ktorého určité formulácie sa nachádzajú v postupe PIC ako veľmi škodlivé prípravky na ochranu rastlín, podliehali reakciám na dovoz stanovenými rozhodnutím Komisie 2000/657/ES zo 16. októbra 2000, ktorým sa schvaľujú rozhodnutia Komisie o dovoze určitých chemických látok podľa nariadenia Rady (EHS) č. 2455/92 o vývoze a dovoze nebezpečných chemických látok (11).

               (13)

               Nariadením Komisie (ES) č. 2076/2002 z 20. novembra 2002, ktorým sa predlžuje časová lehota uvedená v článku 8 ods. 2 smernice Rady 91/414/EHS a ktoré sa týka nezaradenia určitých účinných látok do prílohy I uvedenej smernice a zrušenia povolení pre prípravky na ochranu rastlín obsahujúcich tieto látky (12), sa pentachlórofenol vyňal z prílohy I k smernici 91/114/EHS a do 25. júla 2003 sa museli zrušiť povolenia pre prípravky na ochranu rastlín obsahujúcich tieto látky. Okrem toho bola táto chemická látka identifikovaná, nie však oznámená na základe kontrolného programu Spoločenstva na hodnotenie existujúcich látok podľa smernice 98/8/ES. Z tohto dôvodu je možné túto chemickú látku dočasne povoliť na takéto použitia, ak sú v súlade so smernicou 76/769/EHS.

               (14)

               Hexachlórbenzén a toxafén boli zakázané nariadením (ES) č. 850/2004.

               (15)

               Metadimofos je zahrnutý do programu Spoločenstva na hodnotenie existujúcich látok v rámci smernice 91/414/EHS. Táto smernica ustanovuje prechodné obdobie, počas ktorého sa členským štátom umožňujú prijímať vnútroštátne rozhodnutia o látkach a produktoch, ktoré patria do jej oblasti pôsobnosti až do prijatia rozhodnutia Spoločenstva. Táto chemická látka nebola identifikovaná ani oznámená na základe kontrolného programu Spoločenstva na hodnotenie existujúcich látok podľa smernice 98/8/ES. V súlade s nariadením (ES) č. 2032/2003 nie je táto chemická látka povolená na takéto použitie.

               (16)

               Reakcie na dovoz hexachlórbenzénu, metadimosu, pentachlórfenolu a jeho solí a esterov a toxafénu, stanovené v rozhodnutí 2000/657/ES, by sa preto mali nahradiť.

               (17)

               Na lindán, ktorý je do postupu PIC zahrnutý ako pesticíd, sa vzťahovalo rozhodnutie o dovoze stanovené rozhodnutím Komisie 2001/852/ES z 19. novembra 2001 o prijatí rozhodnutí Komisie o dovoze v súlade s nariadením Rady (EHS) č. 2455/92 o vývoze a dovoze určitých nebezpečných chemických látok a o zmene a doplnení rozhodnutia 2000/657/ES (13). Táto chemická látka bola prísne obmedzená (zakázaná až na určité konkrétne výnimky) nariadením (ES) č. 850/2004. Reakcia na dovoz ustanovená rozhodnutím 2001/852/ES by preto mala byť nahradená.

               (18)

               Na chemickú látku etylénoxid sa vzťahuje smernica 79/117/EHS. Chemická látka však bola oznámená na základe programu Spoločenstva na hodnotenie existujúcich látok podľa smernice 98/8/ES, ktorou sa ustanovuje prechodné obdobie, počas ktorého členské štáty môžu až do prijatia rozhodnutia Spoločenstva uvádzať túto látku na trh na biocídne použitie v súlade so svojimi vnútroštátnymi právnymi predpismi. Táto skutočnosť sa zohľadnila v rozhodnutí o dovoze obsiahnutom v nariadení Komisie 2003/508/ES. Predchádzajúce rozhodnutie o dovoze by sa malo nahradiť, aby sa zohľadnilo stanovisko vo všetkých 25 členských štátoch.

               (19)

               Reakcie na dovoz z roku 1995 uverejnené v Obežníku PIC V a rozhodnutia 2000/657/ES, 2001/852/ES a 2003/508/ES by sa mali zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Rozhodnutia o dovoze chemických látok aldrín, chlórdan, chlórdimeform, DDT, dieldrín, dinoseb a jeho solí a esterov, EDB (1,2-dibrómmetán), fluóroacetamid, HCH (zmes izomérov), heptachlór, polychlórované bifenyly (PCB) a polychlórované terfenyly (PCT), ktoré boli prvýkrát uverejnené v Obežníku PIC V, sa nahrádzajú rozhodnutiami o dovoze stanovenými vo formulároch odozvy dovážajúcej krajiny na dovoz, ďalej len „dovozné formuláre odozvy“ v prílohe I k tomuto rozhodnutiu.
   Článok 2
   Rozhodnutia o dovoze hexachlórbenzénu, pentachlórfenolu a jeho solí a esterov, toxafénu a metamidimofosu podľa prílohy k rozhodnutiu 2000/657/ES sa nahrádzajú rozhodnutiami o dovoze stanovenými v dovozných formulároch odozvy v prílohe II k tomuto rozhodnutiu.
   Článok 3
   Rozhodnutie o dovoze chemickej látky lindán (gama HCH), ustanovené podľa prílohy k rozhodnutiu 2001/852/ES sa nahrádza rozhodnutím o dovoze stanoveným v dovozných formulároch odozvy v prílohe III k tomuto rozhodnutiu.
   Článok 4
   Rozhodnutie o dovoze chemickej látky etylénoxid podľa prílohy II k rozhodnutiu 2003/508/ES sa nahrádza rozhodnutím o dovoze stanoveným v dovoznom formulári odozvy v prílohe IV k tomuto rozhodnutiu.

      V Bruseli 19. mája 2005

            Za Komisiu

         Stavros DIMAS

            člen Komisie

      (1)  Ú. v. EÚ L 63, 6.3.2003, s. 1. Nariadenie naposledy zmenené a doplnené nariadením Komisie (ES) č. 775/2004 (Ú. v. EÚ L 123, 27.4.2004, s. 27).

      (2)  Ú. v. ES 196, 16.8.1967, s. 1. Smernica naposledy zmenená a doplnená smernicou Komisie 2004/73/ES (Ú. v. EÚ L 152, 30.4.2004, s. 1).

      (3)  Ú. v. EÚ L 63, 6.3.2003, s. 27.

      (4)  Ú. v. EÚ L 229, 29.6.2004, s. 5.

      (5)  Ú. v. ES L 33, 8.2.1979, s. 36. Smernica naposledy zmenená a doplnená nariadením (ES) č. 850/2004.

      (6)  Ú. v. ES L 123, 24.4.1998, s. 1. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).

      (7)  Ú. v. EÚ L 307, 24.11.2003, s. 1.

      (8)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2004/99/ES (Ú. v. EÚ L 309, 6.10.2004, s. 6).

      (9)  Ú. v. EÚ L 37, 10.2.2004, s. 27. Rozhodnutie naposledy zmenené a doplnené nariadením (ES) č. 835/2004 (Ú. v. EÚ L 127, 29.4.2004, s. 43).

      (10)  Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/98/ES (Ú. v. EÚ L 305, 1.10.2004, s. 63).

      (11)  Ú. v. ES L 275, 27.10.2000, s. 44. Rozhodnutie naposledy zmenené a doplnené rozhodnutím 2003/508/ES (Ú. v. EÚ L 174, 12.7.2003, s. 10).

      (12)  Ú. v. EÚ L 319, 23.11.2002, s. 3. Nariadenie naposledy zmenené a doplnené nariadením (ES) č. 1765/2004 (Ú. v. EÚ L 315, 14.10.2004, s. 26).

      (13)  Ú. v. ES L 318, 4.12.2001, s. 28. Rozhodnutie zmenené a doplnené rozhodnutím 2003/508/ES.
   PRÍLOHA I
   Revidované rozhodnutia o dovoze chemických látok aldrín, chlórdan, chlórdimeform, DDT, dieldrín, dinoseb a ich soli a estery, EDB (1,2-dibrómetán), fluóroacetamid, HCH (hexachlórcyklohexán) (zmesné izoméry), heptachlór, PCB (polychlórované difenyly) a PCT (polychlórované terfenyly), ktorými sa nahrádzajú predchádzajúce rozhodnutia o dovoze z roku 1995

   PRÍLOHA II
   Revidované dovozné rozhodnutia pre chemické látky hexachlórbenzén, pentachlórfenol a jeho soli a estery, toxafén a metamidofos, ktorými sa nahrádzajú predchádzajúce dovozné rozhodnutia uvedené v rozhodnutí 2000/657/ES

   PRÍLOHA III
   Revidované dovozné rozhodnutie pre chemickú látku lindán (gamma HCH), ktorým sa nahrádza predchádzajúce dovozné rozhodnutie stanovené v rozhodnutí 2001/852/ES

   PRÍLOHA IV
   Revidované dovozné rozhodnutie pre chemickú látku etylénoxid, ktorým sa nahrádza predchádzajúce rozhodnutie stanovené v rozhodnutí 2003/508/ES


               17.10.2017

               SK

               Úradný vestník Európskej únie

               C 349/116

         P8_TA(2015)0358
   Vymenovanie zástupcu generálneho riaditeľa EFSI
   Rozhodnutie Európskeho parlamentu zo 14. októbra 2015 o návrhu vymenovania zástupcu generálneho riaditeľa Európskeho fondu pre strategické investície (C8-0305/2015 – 2015/0902(NLE))
   (Schválenie)
   (2017/C 349/35)

      Európsky parlament,

               —

               so zreteľom na návrh riadiacej rady Európskeho fondu pre strategické investície (EFSI) z 2. októbra 2015 týkajúci sa vymenovania zástupcu jeho generálneho riaditeľa (C8-0305/2015),

               —

               so zreteľom na článok 7 ods. 6 nariadenia Európskeho parlamentu a Rady (EÚ) 2015/1017 z 25. júna 2015 o Európskom fonde pre strategické investície, Európskom centre investičného poradenstva a Európskom portáli investičných projektov a o zmene nariadení (EÚ) č. 1291/2013 a (EÚ) č. 1316/2013 – Európsky fond pre strategické investície (1),

               —

               so zreteľom na rokovací poriadok,

               —

               so zreteľom na spoločné schôdze Výboru pre rozpočet a Výboru pre hospodárske a menové veci podľa článku 55 rokovacieho poriadku,

               —

               so zreteľom na správu Výboru pre rozpočet a Výboru pre hospodárske a menové veci (A8-0293/2015),

               A.

               keďže sa v článku 7 ods. 6 nariadenia (EÚ) 2015/1017 stanovuje, že generálny riaditeľ a zástupca generálneho riaditeľa EFSI majú byť vymenovaní Európskou investičnou bankou (EIB) na základe súhlasu Európskeho parlamentu a otvoreného a transparentného výberového konania v súlade s postupmi EIB, pričom Európsky parlament musí byť vo všetkých štádiách tohto výberového konania náležite a včas informovaný;

               B.

               keďže riadiaca rada EFSI prijala 2. októbra 2015 návrh na vymenovanie generálneho riaditeľa a zástupcu generálneho riaditeľa EFSI a tento návrh odovzdala Európskemu parlamentu;

               C.

               keďže 13. októbra 2015 usporiadali Výbor pre rozpočet a Výbor pre hospodárske a menové veci vypočutie s Iliyanou Tsanovou, navrhnutou kandidátkou na funkciu zástupcu generálneho riaditeľa EFSI, na ktorom predniesla úvodné vyhlásenie a následne odpovedala na otázky členov výborov;

               1.

               schvaľuje vymenovanie Iliyany Tsanovej do funkcie zástupcu generálneho riaditeľa EFSI;

               2.

               poveruje svojho predsedu, aby postúpil toto rozhodnutie Rade, Komisii, Európskej investičnej banke a vládam členských štátov.

      (1)  Ú. v. EÚ L 169, 1.7.2015, s. 1.


title: Rozhodnutie Rady z 24. júla 1995, ktorým sa prijíma rezolúcia č. 49 o krátkodobých opatreniach na zaručenie bezpečnej a efektívnej činnosti tranzitného režimu TIR

text:
Dôležité právne oznámenie

|

31995D0285

Úradný vestník L 181 , 01/08/1995 S. 0032 - 0034

		Rozhodnutie Radyz 24. júla 1995,ktorým sa prijíma rezolúcia č. 49 o krátkodobých opatreniach na zaručenie bezpečnej a efektívnej činnosti tranzitného režimu TIR(95/285/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113,so zreteľom na návrh Komisie,keďže rezolúcia č. 49 obsahuje opatrenia na zabezpečenie správneho vykonávania Dohovoru TIR 1975, ako aj na zabránenie a zisťovanie podvodov u tovarov prepravovaných v režime TIR;keďže svojím obsahom a v závislosti na Dohovore TIR, je uvedená rezolúcia dôležitá pre spoločenstvo; keďže z toho dôvodu by mala byť akceptovaná s okamžitou účinnosťou,ROZHODLA TAKTO:Článok 1Rezolúcia č. 49 o krátkodobých opatreniach na zaručenie bezpečnej a efektívnej činnosti tranzitného režimu TIR, prijatá 3. marca 1995 Pracovnou skupinou Európskej hospodárskej komisie OSN pre colné otázky ovplyvňujúce dopravu, sa týmto prijíma v mene spoločenstva s okamžitou účinnosťou.Znenie rezolúcie je priložené k tomuto rozhodnutiu.Článok 2Predseda Rady určí osobu poverenú oznámiť výkonnému tajomníkovi Európskej hospodárskej komisie, prijatie rezolúcie uvedenej v článku 1 s okamžitou účinnosťou.V Bruseli 24. júla 1995Za radupredsedaP. Solbes Mira--------------------------------------------------KRÁTKODOBÉ OPATRENIA NA ZARUČENIE BEZPEČNEJ A EFEKTÍVNEJ ČINNOSTI TRANZITNÉHO REŽIMU TIRRezolúcia č. 49schválená 3. marca 1995 pracovnou skupinou EHK/OSN pre colné otázky ovplyvňujúce dopravuRezolúcia č. 49Pracovná skupina pre colné otázky ovplyvňujúce dopravu,zdôrazňujúc význam hladkého a účinného fungovania Colného dohovoru o medzinárodnej preprave tovarov na podklade karnetu TIR (Dohovor TIR 1975) v záujme uľahčenia medzinárodnej dopravy a obchodu;znepokojená množstvom colných podvodov a pašovania v rámci tranzitného systému TIR, ktoré môže ohroziť podporné opatrenia uvedené v Dohovore TIR 1975;rozhodnutá chrániť tranzitný režim TIR, ktorý uľahčuje rozvoj obchodu, najmä medzinárodný pohyb tovaru;presvedčená, že tranzitný systém TIR môže byť chránený len spoločnou a koncentrovanou akciou všetkých strán tranzitného systému TIR (colnými orgánmi, národnými združeniami, ktoré poskytujú záruku a vydávajú karnet, IRU a poisťovacími spoločnosťami), pričom sa za dôležitú považuje otvorená výmena informácií o všetkých aspektoch systému;očakávajúc revíziu Dohovoru TIR 1975, rozhodla jednomyseľne o nasledovných krátkodobých opatreniach, ktoré majú zmluvné strany Dohovoru TIR 1975, vykonávať čo možno najskôr:1. Aby sa uľahčilo odhaľovanie podvodne vystavených karnetov TIR a urýchlil postup vystavovania, zmluvné strany si môžu pokiaľ možno v súlade s národnými požiadavkami, vytvoriť centralizované orgány alebo postupy pri administratívnom spracovávaní karnetov TIR.2. Zmluvné strany by mali stanoviť vystavovacie a vyhľadávacie postupy pre prepravu citlivých tovarov.3. Zmluvné strany a IRU prijmú všetky potrebné kroky na zabezpečenie včasného znovuzavedenia karnetov TIR na "Tabak/Alkohol", spolu so zárukami v pevných cenách, ktoré odrážajú potenciálne náklady a riziká.4. Zmluvné strany prostredníctvom vhodných národných predpisov zabezpečia, že colné orgány určenia alebo výstupu vrátia listy karnetu TIR č. 2 centralizovaným úradom alebo colným orgánom odoslania alebo vstupu čo možno najskôr a najneskôr do piatich pracovných dní po ukončení operácie TIR.5. V záujme uľahčenia colnej kontroly zásielok tabaku a alkoholu, zmluvné strany môžu v súlade so svojimi národnými administratívnymi postupmi, limitovať počet colných orgánov oprávnených prijímať karnety TIR "Tabak/Alkohol".6. Zmluvné strany zabezpečia, že pre dopravu tabakových výrobkov a alkoholu, ako aj iného citlivého tovaru stanoveného kompetentnými orgánmi, pošlú ihneď colné orgány odoslania alebo vstupu colným orgánom určenia alebo výstupu, predbežné informácie o preprave takého tovaru pod colným uzáverom.7. V súlade s článkom 20 Dohovoru TIR 1975, zmluvné strany stanovia lehoty a v možnom rozsahu trasy, ktoré majú cestné vozidlá a kontajnery dodržiavať v prípade prepravy tabakových výrobkov a alkoholu pod colným uzáverom, ako aj iného citlivého tovaru stanoveného kompetentnými orgánmi. Zmluvné strany sa naliehavo upozorňujú, aby v súlade s národným právom uplatňovali sankcie v prípade nerešpektovania takých predpisov.8. Zmluvné strany zabezpečia uplatňovanie ustanovení článku 38 Dohovoru TIR 1975, ktoré poskytujú možnosť dočasne alebo trvalo vylúčiť z operácií Dohovoru TIR 1975 každú osobu, ktorá vážne porušila národné colné zákony alebo predpisy vzťahujúce sa na medzinárodnú prepravu tovaru.9. Zmluvné strany prijmú všetky potrebné opatrenia k zabráneniu krádeže alebo zneužitia colných pečiatok a môžu zabezpečiť používanie nových technológií, ako je špeciálny bezpečnostný atrament, na prekazenie falšovania colných pečiatok.10. Zmluvné strany žiadajú, aby IRU a národné záručné združenia prísne uplatňovali dohodnuté kritériá a administratívne kontroly pri vydávaní karnetov TIR, vzhľadom na čo najväčšie zaručenie spoľahlivosti a bezúhonnosti dopravných operátorov.11. Zmluvné strany tranzitného režimu TIR zintenzívnia vzájomnú výmenu informácií a správ týkajúcich sa tranzitného systému TIR, v zhode s národnou legislatívou. Na tento účel, v rámci kompetentných orgánov, vytvoria centrá pre boj proti podvodom. Adresy, vrátane telefónnych a telefaxových čísel takých centier, poskytnú čo možno najskôr sekretariátu EHK OSN, s cieľom vypracovať medzinárodný zoznam.Vyzýva zmluvné strany na starostlivé preštudovanie návrhov IRU, týkajúcich sa zavedenia systémov elektronickej výmeny dát pre administratívne spracovanie karnetov TIR, ktoré im poskytne Sekretariát EHK OSN vzhľadom na ich možné zavedenie.Žiada zmluvné strany Dohovoru TIR 1975, aby do 1. júna 1995 oznámili výkonnému tajomníkovi Európskej hospodárskej komisie Organizácie spojených národov (OSN/EHK), či prijímajú predloženú rezolúciu.Žiada výkonného tajomníka Európskej hospodárskej komisie Organizácie spojených národov (OSN/EHK), aby informoval všetky zmluvné strany Dohovoru TIR 1975 o prijatí tejto rezolúcie.--------------------------------------------------


title: 2012/526/EÚ: Rozhodnutie Rady z  24. septembra 2012 , ktorým sa vymenúva estónsky člen Výboru regiónov

text:
               28.9.2012

               SK

               Úradný vestník Európskej únie

               L 263/43

         ROZHODNUTIE RADY
   z 24. septembra 2012,
   ktorým sa vymenúva estónsky člen Výboru regiónov
   (2012/526/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh estónskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Teeta KALLASVEEA sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Georg LINKOV, Mayor of Kärdla.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.